
**תיק שטח כפר קיש**



1. השטח תחום ע"י מספר תוואים :

* בצפון - כביש 767
* במזרח – רכס יבנאל ושביל ישראל
* בדרום- כביש 7276 (צומת גזית-קיבוץ גזית)
* במערב -כביש 767 וכביש 65

1. בתא שטח זה אין חפיפה לשטח אש או שמורת טבע. היערות באחריות קק"ל . **שמורת נחל תבור גובלת ממזרח והינה מחוץ לג"ג של תא שטח זה.**
2. נחל תבור חוצה את תא השטח ממזרח למערב כאשר זורמים אליו מספר ערוצים מצפון ומדרום. **הערוצים ברובם מחורצים וסבוכים**, בחלקם ישנה זרימה גם במהלך חודשי הקיץ וקיימות בריכות בצידי הנחלים.
3. **שיפולי הרכסים בצידי הנחלים מתחילים בגובה של 350 מטר ומסתיימים בנחל תבור בגובה 30 מטר. הפרשי גבהים אלו מייצרים בשטח מדרונות תלולים שחייבים להיבחן בסיורי שטח לקראת האימון.**
4. כניסה רכובה לתא השטח יכולה להתבצע אך ורק במקומות מסודרים המתאימים לכניסת רכבים. **הכבישים המקיפים את תא השטח מסוכנים** ועל כן הכניסה מומלצת דרך הישובים בלבד.
5. בתא שטח זה , בעיקר בחלק הצפוני קיימות חלקות חקלאיות רבות שחלקן מגודר והכניסה לכלל החלקות אסורה.
6. במקומות בהם אין שטחים חקלאים הצמחיה נמוכה ומאפשרת תנועה רגלית , אולם חשוב לזכור שמתחת לצמחיה מכוסים בולדרים המקשים מאוד תנועה רגלית בעיקר בלילה.
7. קיימים שבילים רבים בעיקר לאורך הנחלים והשלוחות, אולם בגלל הפרשי הגבהים שבילים אלו עלולים להוות **סכנה לנהגים שאינם מיומנים בנסיעת שטח**.
8. משמעויות לתנועה בשטח:
   * **השטח** מאפשר תנועה רגלית ממקום למקום, אולם ישנם מקומות בעלי שיפועים המקשים על התנועה. התנועה הרגלית בשטח הפתוח אינה נוחה כלל ולכן רוב התנועה תתבצע ע"ג שבילים. **התנועה ברכבים ע"ג השבילים בלבד ויש לנוע שם בתנועה איטית יחסית ולהשתמש אך ורק בשבילים הראשיים שאינם מהווים סכנה של התהפכות.**
9. מעברים:
   * **בתא השטח כביש גישה לכפר קיש ויתכן שחניכים יעברו את הכביש במהלך האימון במהלך האימון. כביש זה הינו כביש יחסית מסוכן ולכן ההמלצה היא להוציא את הכביש מג"ג של הניווט.**
10. אזורים אסורים לכניסה:
    * שדמות דבורה
    * כפר קיש
    * כפר תבור
    * גזית
    * כפר מיסר
    * חוות חקלאיות

**נת"בים כלליים למנווטים:**

|  |  |  |
| --- | --- | --- |
| **הנת"ב** | **פירוט** | **פעולת מניעה, בקרה וסימון** |
| **פגיעה מרכב תו"כ התארגנות לטיול/ניווט** | **פריקת החניכים והציוד ע"ג כביש, יכולה להוות סכנה ממשית (הכבישים באיזור מהירים ועם שטחים מתים רבים)** | * פריקה והעמסה מומלצת מתוך הישובים ולא ע"ג כבישים * פריקת החניכים והציוד חייבת להתבצע בתוך השטח ולא צמוד לכבישים * יש לסמן בסיור שטח מקום ברור לכניסת האוטובוס והמשאית ציוד. * יש לתכנן נקודה גם בהגעה וגם לסיום האימון |
| **כבישים מהירים פגיעה במנווטים תו"כ ניווט** | כבישים ראשים בגבולות הגזרה.  כבישי גישה לישובים. | * אין להתקרב, לכבישים ראשים למרחק של פחות מ 10 מטר. * אין להתקרב לפסי הרכבת שבג"ג הדרומי |
| **פגיעה ע"י רכבים בכבישים/שבילים** | בתא השטח קיימים שבילים/כבישים ללא שדה ראייה. | * חצייה זהירה של הכבישים * הליכה זהירה בשולי השבילים * אין לשבת ולנוח על גבי שבילים - או בכל מקום בשטח בוא נראה שרכבים יכולים לנוע. |
| **נפילה לערוצי הנחלים (פגיעה/טביעה)** | בשטח מספר ערוצים מחורצים המייצרים מדרגות סלע גבוהות | * תדריך ברור לחניכים * חצייה במקומות ברורים * אין חציית נחל זורם |
| **יער / חורש קק"ל** | סכנת שריפה | * איסור הדלקת אש במהלך הניווט * הדלקת אש רק בנקודת לינה ובליווי מדריך |
| **נפילה למאגרי מים** | מעבר של הגדרות ונפילה לתוך מאגרי המים | * אין לחצות גדרות * אין כניסה למאגרי מים |
| **חיכוך מול החוות החקלאיות** | במקום חוות חקלאיות . הבעלים רגישים לגניבות חקלאיות המתרחשות באזור | * הימנעות מהגעה לאזורי החוות * יש להזדהות במידה ומזהים |
| **נפילה ממדרונות בעלי שיפוע חד** | באזור מספר מדרונות תלולים (לא מצוקיים!) | * באזורים בהם לא מרגישים בטוחים ניתן להדליק פנס ולבחון את מצב המדרון |

**טבלת נת"בים לחפ"ק**

|  |  |  |
| --- | --- | --- |
| **הנת"ב** | **פירוט** | **פעולת מניעה, בקרה וסימון** |
| **היפגעות בזמן כניסת ויציאת רכבים לשטח האימון** | כלל הכבישים התוחמים את אזור הניווט הינם כבישים מהירים ומסוכנים | הכניסה והיציאה מהשטח צריכה להיבחר מראש ע"י מתכנן האימון. יש לשים לב לכניסת אוטובוס לתוך התא שטח. עדיפות לכניסה דרך הישובים. |
| **התהפכות רכב כתוצאה משימוש בצירים מסוכנים** | **בשטח קיימים מספר שבילים שמטפסים בצורה מסוכנת** | נסיעה עם אורות דלוקים ותנועה אך ורק על צירים ראשיים ומתונים. אין להיכנס לשבילים צדדיים! |

**3 נת"בים עיקריים הקיימים בתא שטח זה:**

* ערוצי נחלים מחורצים המייצרים מדרגות סלע גבוהות במיוחד!
* הפרשי הגובה בתא השטח מייצרים מדרונות תלולים:
  + **סכנה לנפילה** של המנווטים!
  + **סכנת התהפכות** של החפ"ק!